*Projekts*

LATVIJAS REPUBLIKAS MINISTRU KABINETS

2018. gada \_\_\_.\_\_\_\_\_\_\_\_\_ Noteikumi Nr. \_\_

Rīgā (prot. Nr. \_\_. \_\_\_ §)

**Grozījumi Ministru kabineta 2016. gada 20. decembra noteikumos Nr. 831** **“Kārtība, kādā akreditē izglītības iestādes, eksaminācijas centrus un citas Izglītības likumā noteiktās institūcijas, vispārējās un profesionālās izglītības programmas un novērtē valsts augstskolu vidējās izglītības iestāžu, valsts un pašvaldību izglītības iestāžu vadītāju profesionālo darbību”**

Izdoti saskaņā ar [Izglītības likuma](https://likumi.lv/ta/id/50759-izglitibas-likums) [14. panta](https://likumi.lv/ta/id/50759-izglitibas-likums#p14) 8., 11. un 12.1 punktu,   
[27. panta pirmo daļu](https://likumi.lv/ta/id/50759-izglitibas-likums#p27), [30. panta](https://likumi.lv/ta/id/50759-izglitibas-likums#p30) 4.1 daļu, [33. panta](https://likumi.lv/ta/id/50759-izglitibas-likums#p33) trešo daļu,   
[Vispārējās izglītības likuma](https://likumi.lv/ta/id/20243-visparejas-izglitibas-likums) [4. panta](https://likumi.lv/ta/id/20243-visparejas-izglitibas-likums#p4) 1. punktu,   
[Profesionālās izglītības likuma](https://likumi.lv/ta/id/20244-profesionalas-izglitibas-likums) [7. panta](https://likumi.lv/ta/id/20244-profesionalas-izglitibas-likums#p7) 7. punktu   
un [29. panta](https://likumi.lv/ta/id/20244-profesionalas-izglitibas-likums#p29) ceturto daļu

Izdarīt Ministru kabineta 2016. gada 20. decembra noteikumos Nr. 831 “Kārtība, kādā akreditē izglītības iestādes, eksaminācijas centrus un citas Izglītības likumā noteiktās institūcijas, vispārējās un profesionālās izglītības programmas un novērtē valsts augstskolu vidējās izglītības iestāžu, valsts un pašvaldību izglītības iestāžu vadītāju profesionālo darbību” (Latvijas Vēstnesis, 2016, 250. nr.) šādus grozījumus:

1. Izteikt noteikumu nosaukumu šādā redakcijā:

**“Izglītības iestāžu, eksaminācijas centru, citu Izglītības likumā noteiktu institūciju, vispārējās un profesionālās izglītības programmu akreditācijas un izglītības iestāžu vadītāju profesionālās darbības novērtēšanas kārtība”**.

2. Aizstāt norādē, uz kāda likuma pamata noteikumi izdoti, skaitli un vārdu “27. pantu” ar skaitli un vārdiem “[27. panta pirmo daļu](https://likumi.lv/ta/id/50759-izglitibas-likums#p27)”.

3. Izteikt 1.5. apakšpunktu šādā redakcijā:

“1.5. izglītības iestāžu (izņemot augstskolas, koledžas, citas Izglītības likumā noteiktās institūcijas, kā arī interešu izglītības un pieaugušo neformālās izglītības iestādes), tostarp izglītības iestāžu, kas īsteno pirmsskolas izglītības programmu, vadītāju profesionālās darbības novērtēšanas (turpmāk – izglītības iestādes vadītāja novērtēšana) kārtību un kritērijus.”

4. Izteikt 3. punktu šādā redakcijā:

“3. Izglītības iestādes, eksaminācijas centra vai izglītības programmas akreditācijas procesu dienests uzsāk, pamatojoties uz dienestā iesniegto izglītības iestādes vai eksaminācijas centra vadītāja akreditācijas iesniegumu   
(1. pielikums), kuru saskaņo izglītības iestādes vai eksaminācijas centra dibinātājs (turpmāk – dibinātājs), vai dienesta noslēgto līgumu par akreditāciju ar dibinātāju.”

5. Izteikt 4. punktu šādā redakcijā:

“4. Izglītības iestādes vai eksaminācijas centra pašnovērtējuma ziņojumu (2. pielikums), kas sagatavots akreditācijas procesam, saskaņo dibinātājs pirms akreditācijas ekspertu komisijas (turpmāk – ekspertu komisija) darba sākuma izglītības iestādē vai eksaminācijas centrā.”

6. Izteikt 6. punktu šādā redakcijā:

“6. Ja dienestam nepieciešama papildu informācija, izglītības iestādes vai eksaminācijas centra vadītājs vai dibinātājs nodrošina tās precizēšanu un iesniegšanu dienestā rakstveidā 10 darbdienu laikā no pieprasījuma saņemšanas dienas. Ja izglītības iestāde vai eksaminācijas centrs 10 darbdienu laikā no pieprasījuma saņemšanas dienas neiesniedz pieprasīto papildu informāciju, dienests pieņem lēmumu par akreditācijas procesa uzsākšanu, iesaistot ekspertu komisiju.”

7. Izteikt 16. punktu šādā redakcijā:

“16. Ekspertu komisija sagatavo ekspertu komisijas ziņojuma un priekšlikuma (turpmāk – ekspertu komisijas ziņojums) projektu. Ja ir paredzēta personu sertifikācija reglamentēto profesiju jomā, ekspertu komisija sagatavotajam ekspertu komisijas ziņojumam pievieno sertifikācijas institūcijas atzinumu. Ekspertu komisijas vadītājs elektroniski nosūta izglītības iestādes vai eksaminācijas centra vadītājam ekspertu komisijas ziņojuma projektu. Izglītības iestādes vai eksaminācijas centra vadītājs divu darbdienu laikā pēc ekspertu komisijas ziņojuma saņemšanas var iesniegt ekspertu komisijas vadītājam iebildumus un papildinājumus par ekspertu komisijas ziņojuma projektu. Izvērtējot iebildumus un papildinājumus, ekspertu komisijas vadītājs veic nepieciešamos labojumus ekspertu komisijas ziņojumā un to elektroniski nosūta izglītības iestādes vai eksaminācijas centra vadītājam un ekspertu komisijas vadītāja parakstīto ekspertu komisijas ziņojumu iesniedz dienestā. Ja izglītības iestādes vai eksaminācijas centra vadītājam ir iebildumi par ekspertu komisijas ziņojumu, tos septiņu darbdienu laikā pēc ekspertu komisijas ziņojuma saņemšanas iesniedz dienestā.”

8. Aizstāt 20. punkta otrajā teikumā vārdus “minētos ieteikumus” ar vārdiem “minēto informāciju” un vārdus “izglītības iestādei vai eksaminācijas centram to” ar vārdu “ieteikumu”.

9. Izteikt V nodaļas nosaukumu šādā redakcijā:

**“V. Izglītības iestādes vai eksaminācijas centra darbības vai izglītības programmas īstenošanas vērtēšana”**.

10. Svītrot 27., 28., 29., 30., 31., 32. un 33. punktu.

11. Aizstāt 34.4. apakšpunktā vārdu “un” ar vārdu “vai”.

12. Aizstāt 35.3. apakšpunktā vārdu “un” ar vārdu “vai”.

13. Aizstāt 36.3. apakšpunktā vārdu “un” ar vārdu “vai”.

14. Svītrot 40. punkta trešo teikumu.

15. Papildināt noteikumus ar 42.1 punktu šādā redakcijā:

“42.1 Izglītības iestādes vadītāju nevērtē, ja pirms novērtēšanas sākuma ir pieņemts lēmums ar viņu izbeigt darba tiesiskās attiecības.”

16. Svītrot 43.2. apakšpunktu.

17. Papildināt noteikumus ar 43.1 punktu šādā redakcijā:

“43.1Izglītības iestādes pašnovērtējuma ziņojumu (2. pielikums), ja izglītības iestādes vadītāja novērtēšana notiek šo noteikumu 42.1. vai   
42.2. apakšpunktā minētajā gadījumā, saskaņo dibinātājs pirms ekspertu komisijas darba sākuma izglītības iestādē. Izglītības iestādes vadītājs katru gadu līdz 1. septembrim nodrošina pašnovērtējuma ziņojuma aktualizāciju un tā pieejamību izglītības iestādes vai dibinātāja tīmekļvietnē.”

18. Izteikt 44. punktu šādā redakcijā:

“44. Izglītības iestādes vadītājs un dibinātājs izglītības iestādes vadītāja darba izpildes novērtēšanu veic valsts informācijas sistēmā “Novērtēšanas elektroniskās veidlapas informācijas sistēma” (turpmāk – sistēma NEVIS), kurai pieeju nodrošina dienests. Izglītības iestādes vadītājs un dibinātājs sistēmā NEVIS attiecīgi aizpilda un apstiprina izglītības iestādes vadītāja darba izpildes novērtēšanas veidlapu divas nedēļas pirms izglītības iestādē darbu uzsāk ekspertu komisija.”

19. Papildināt 51. punktu aiz vārda “apstiprināto” ar vārdu “sistēmas”.

20. Izteikt 52. punktu šādā redakcijā:

“52. Ekspertu komisija sagatavo izglītības iestādes vadītāja novērtēšanas ziņojuma un priekšlikuma par atbilstību vai neatbilstību amatam (turpmāk – novērtēšanas ziņojums) projektu. Ekspertu komisijas vadītājs elektroniski nosūta izglītības iestādes vadītājam novērtēšanas ziņojuma projektu. Izglītības iestādes vadītājs divu darbdienu laikā pēc novērtēšanas ziņojuma saņemšanas var iesniegt ekspertu komisijas vadītājam iebildumus un papildinājumus par novērtēšanas ziņojuma projektu. Izvērtējot iebildumus un papildinājumus par novērtēšanas ziņojuma projektu, ekspertu komisijas vadītājs veic nepieciešamos labojumus novērtēšanas ziņojumā un to elektroniski nosūta izglītības iestādes vadītājam un ekspertu komisijas vadītāja parakstīto novērtēšanas ziņojumu iesniedz dienestā. Ja izglītības iestādes vai eksaminācijas centra vadītājam ir iebildumi par novērtēšanas ziņojumu, tos septiņu darbdienu laikā pēc novērtēšanas ziņojuma saņemšanas iesniedz dienestā.”

21. Svītrot 55. punkta trešo teikumu.

22. Svītrot 56. un 57. punktu.

23. Aizstāt 59. punktā vārdu “pārtraukt” ar vārdu “izbeigt”.

24. Aizstāt 60. punkta ievaddaļā vārdu “akreditācijas” ar vārdu “ekspertu”.

25. Izteikt 61. punkta ievaddaļu šādā redakcijā:

“61. Dienests bez ekspertu komisijas ziņojuma, pamatojoties uz sertifikācijas institūcijas atzinumu par izglītības programmu, kas paredz sertifikāciju, izskata akreditētas izglītības iestādes iesniegumu par jaunas izglītības programmas akreditāciju (izņemot izglītības programmu ar atšķirīgu īstenošanas formu) un pieņem lēmumu:”.

26. Izteikt 61.4. apakšpunktu šādā redakcijā:

“61.4. akreditēt izglītības iestādi, kas īsteno mūzikas vai mākslas profesionālās ievirzes izglītības programmu, ja izglītības iestāde īsteno citu ar tādu pašu nosaukumu akreditētu augstākas pakāpes profesionālās ievirzes izglītības programmu vai tās pašas izglītības programmu kopas profesionālās vidējās izglītības programmu;”.

27. Papildināt noteikumus ar 61.4.1 apakšpunktu šādā redakcijā:

“61.4.1 akreditēt izglītības iestādi, kas īsteno sporta profesionālās ievirzes izglītības programmu, ja izglītības iestāde īsteno citu Latvijas izglītības klasifikācijai atbilstošu tam pašam sporta veidam piederīgu akreditētu tādas pašas vai augstākas pakāpes sporta profesionālās ievirzes izglītības programmu;”.

28. Izteikt 61.6. apakšpunktu šādā redakcijā:

“61.6. pagarināt izglītības iestādes un tās īstenotās izglītības programmas akreditācijas termiņu, bet ne ilgāk par vienu gadu, ja akreditācijas termiņš beidzas izglītības iestādes reorganizācijas, likvidācijas laikā, izglītības iestādes būvniecības vai telpu renovācijas laikā.”

29. Izteikt 63. punktu šādā redakcijā:

“63. Šo noteikumu 61. punktā minētās izglītības iestādes un izglītības programmas akreditē uz termiņu, kas atbilst iepriekš akreditētās attiecīgās izglītības iestādes un izglītības programmas akreditācijas termiņam (izņemot šo noteikumu 61.6. apakšpunktā minētos gadījumus). Izglītības iestādes un izglītības programmas šo noteikumu 61. punktā minētajā kārtībā var akreditēt vienu reizi.”

30. Izteikt 68. punktu šādā redakcijā:

“68. Dienests izsniedz izglītības iestādes vai eksaminācijas centra vadītājam dienesta vadītāja parakstītu:

68.1. lēmumu par izglītības iestādes akreditāciju uz diviem gadiem;

68.2. lēmumu par eksaminācijas centra akreditāciju uz diviem gadiem;

68.3. lēmumu par izglītības iestādes akreditāciju izglītības programmas īstenošanā uz diviem gadiem;

68.4. lēmumu par izglītības programmas akreditāciju uz diviem gadiem;

68.5. lēmumu par akreditācijas atteikumu;

68.6. lēmumu par akreditācijas procesa uzsākšanu, iesaistot ekspertu komisiju;

68.7. lēmumu par izglītības iestādes vadītāja atbilstību amatam;

68.8. lēmumu par izglītības iestādes vadītāja neatbilstību amatam;

68.9. lēmumu par akreditācijas anulēšanu;

68.10. lēmumu par izglītības iestādes vadītāja novērtējuma anulēšanu.”

31. Papildināt noteikumus ar 68.1 punktu šādā redakcijā:

“68.1Par izglītības iestādes, eksaminācijas centra un izglītības programmas akreditāciju uz sešiem gadiem dienests neizsniedz izglītības iestādes vai eksaminācijas centra vadītājam dienesta vadītāja parakstītu lēmumu, bet ievada informāciju Valsts izglītības informācijas sistēmā.”

32. Aizstāt 69. punktā vārdus “un priekšlikumu” ar vārdiem “vai novērtēšanas ziņojumu”.

33. Izteikt 70. punktu šādā redakcijā:

“70. Ja izglītības iestādes vai eksaminācijas centra darbībā vai izglītības programmas īstenošanā notikušas izmaiņas (grozīts izglītības iestādes vai eksaminācijas centra nosaukums, mainīts dibinātājs, mainīts izglītības programmas kods vai nosaukums vienas profesionālās izglītības kopas ietvaros), izglītības iestādei, eksaminācijas centram vai dibinātājam ir pienākums 10 darbdienu laikā informēt par tām, iesniedzot iesniegumu dienestā. Dienests mēneša laikā no iesnieguma saņemšanas lemj par grozījumiem akreditācijas lēmumā vai par nepieciešamību uzsākt akreditācijas procesu, iesaistot ekspertu komisiju. Ja dienestam ir informācija par izmaiņām izglītības iestādes vai eksaminācijas centra darbībā vai izglītības programmas īstenošanā, dienests ir tiesīgs pieņemt minēto lēmumu uz savas iniciatīvas pamata.”

34. Izteikt 71. punkta otro teikumu šādā redakcijā:

“Šādā gadījumā izglītības iestāde saskaņo pašnovērtējuma ziņojumu ar dibinātāju pirms ekspertu komisijas darba sākuma izglītības iestādē un nodrošina tā pieejamību izglītības iestādes tīmekļvietnē.”

35. Aizstāt 73. punktā vārdu “lapām” ar vārdu “lēmumiem”.

36. Izteikt 1. pielikumu jaunā redakcijā (1. pielikums).

37. Izteikt 3. pielikumu jaunā redakcijā (2. pielikums).

38. Svītrot 4., 5., 6. un 7. pielikumu.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vīza:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

I.Juhņēviča

inita.juhnevica@ikvd.gov.lv